מירה אלטמן

מירה אלטמן (נולדה ב-1955) היא מנהלת ישראלית. האישה הראשונה שכיהנה כמנכ"לית משרד התיירות ולשעבר מנכ"לית בנייני האומה . אלטמן נולדה וגדלה בקיבוץ מעלה החמישה. למדה בבית הספר התיכון האזורי הרי יהודה ובנובמבר 1973 התגייסה לצה"ל ושירתה בבה"ד 12 כמפקדת כיתה. לאחר מספר שנים בהן כיהנה כמנהלת מלון "קריית ענבים" והובילה את הפיכתו למלון בריאות, מונתה למנכ"לית רשת "הארחה בקיבוצים" והייתה אחראית על הובלת המהלך לפיתוח התיירות בכלל הקיבוצים בישראל. בהמשך הצטרפה לחברת ברטן מקבוצת IDB כסמנכ"לית ומנהלת חטיבת התיירות והייתה אחראית על פיתוח והשקעות והקמת רשת בתי מלון בקבוצה. בתחילת שנת 2000 מונתה ליועצת לשר התיירות רחבעם זאבי ולאחר מכן מונתה למנכ"ל משרד התיירות, אחת הנשים הראשונות בישראל שכיהנו בתפקיד מנכ"ל במשרד ממשלתי והראשונה במשרד התיירות. בסוף 2001 מונתה למנכ"לית מרכז הקונגרסים הבינ"ל בנייני האומה ירושלים- ICC. מאז כניסתה לתפקיד הפך מרכז הקונגרסים לרווחי והתקיימו בו כמה אירועים חשובים, בהם חגיגות ה-90 לנשיא המדינה שמעון פרס ואירוח נשיאי ארצות הברית ביל קלינטון וברק אובמה שנאם בפני סטודנטים ישראלים. אלטמן יזמה, הובילה והביאה לאישור תב״ע את אחד המהלכים הגדולים במרכז הקונגרסים מאז הקמתו והוא תכנון פרוגרמתי, שיפוץ ובינוי מחודש של קומפלקס בנייני האומה. במסגרת התוכנית למתחם ייהרסו 12,000 מ"ר מתוספות הבנייה המאוחרות סביב המבנה המקורי לטובת בנייה מחודשת שתגדיל את שטחי מרכז הכנסים והתערוכות לכ-55,000 מ"ר. במתחם ייבנו שלושה בתי מלון ובהם 800 חדרים עם חזית ל"שדרות האומה", מסחר שני מגדלי משרדים וחיבור תת-קרקעי לתחנת הרכבת "האומה". כמו כן חניון המתחם ייחפר כדי להוסיף 2,000 מקומות חנייה תת-קרקעיים. שני מגדלי משרדים בגובה 40 קומות ולצידם מבנים נמוכים יותר יוקמו בין בנייני האומה לשדרות הרצל (המתחם מוכר בשם "מתחם אגד") סביב רחבה ציבורית שתכונה "כיכר האומה" או "כיכר הרובע" ובה יעבור בעתיד קו נוסף של הרכבת הקלה, שיחבר בין גבעת רם וקריית הלאום להר הצופים דרך מרכז העיר ובהמשך יוארך עד קריית הספורט במלחה. לקראת סיום כהונתה הובילה אלטמן הליך מכירה של 75%ֶ ממניות בנייני האומה בהיקף של מיליוני דולרים. אלטמן כיהנה במספר תפקידים ציבורים, ביניהם דירקטורית במכון התקנים הישראלי וסגנית נשיא התאחדות המלונות, חברת נשיאות איגוד לשכות המסחר, הוועד המנהל של אלו"ט ושל ״כנפיים עושים אמנות״ ומנכ"לית ומייסדת שותפה בקרן ההשקעה בתיירות M.A.V.S. Ventures. בעלת תעודה הוראה מהמכללה האקדמית לחינוך ע"ש דוד ילין, בוגרת לימודי מינהל מלונאי בכיר ממדרשת רופין ובעלת תואר שני MBA במנהל עסקים מהמרכז הבינתחומי הרצליה. מתגוררת כיום בכפר הרי"ף, נשואה ואם לשלושה. מדיה וקבצים בנושא מירה אלטמן בוויקישיתוף "בדרך לעבודה עם מירה אלטמן" - מכונית מנהלים, "אנשים", קשת, ערוץ 2 - 12.02.14 מירה אלטמן‏, סמנ"כלית על כל סמנכ"ל, באתר וואלה, 28 בדצמבר 2013 מירה אלטמן מונתה למנכ"ל מרכז הקונגרסים הבינלאומי בירושלים, באתר TheMarker‏, 10 ביולי 2001 "מירה אלטמן מנכ"ל בנייני האומה: "נשים בעמדות ניהול מעדיפות שהמגרש יהיה בלעדי שלהן"(הקישור אינו פעיל)" - רדיו ללא הפסקה, 03.02.14 "השוויון מתחיל בעירייה" - ישראל היום, 15.08.13 בילי פרנקל, "לנשים יש הישגים עד שהן הופכות לאימהות", באתר ynet, 29 בינואר 2014 "נשים יקודמו אם יינקטו פעולות משמעותיות" - nrg מעריב, 14.08.13 מירה אלטמן, ‏ישראל מוכנה: הגיע הזמן לנשיאה אישה, באתר ‏מאקו‏, 12 במרץ 2014 טל ליברגל-קדר, הכוח שמאחורי הסמל: איך מוכרים לעולם את ישראל דרך בניין אחד?, באתר Xnet‏, 10 ביולי 2005 גילי מלניצקי, תשכחו מאילת, ים המלח או מצדה: ענף התיירות המשגשג שישראל מפספסת, באתר TheMarker‏, 21 באפריל 2017 על תכנון הקומפלקס החדש של בנייני האומה